**TAUTINIŲ IR GENTINIŲ KOSTIUMŲ PRIEŽIŪRA**

Įsigijus tautinių ar gentinių drabužių, labai svarbu tinkamai juos prižiūrėti. Pateikiame priežiūros rekomendacijas, padėsiančias išsaugoti pirminę drabužių išvaizdą.

**Skalbimas skalbykle**

Rekomenduojame skalbti rankiniu arba itin švelniu skalbimo režimu, baltus drabužius galima skalbti 40 laipsnių temperatūroje, spalvotus – ne aukštesnėje nei 30 laipsnių temperatūroje; skalbti išvertus blogąja puse. Lino, natūralaus šilko bei mišraus audinio (natūralaus ir sintetinio) drabužiams naudokite vilnai, linui, šilkui skalbti tinkamus skalbiklius bei minkštiklius. Baltus drabužius skalbkite atskirai nuo spalvotų, naudokite tik audinį tausojančius baliklius be chloro, o spalvotiems – spalvą saugančius skalbiklius.

**Skalbimas rankomis**

* Pasirinkite skalbimo priemonę pagal audinio tipą ir vadovaukitės dozavimo rekomendacijomis ant pakuotės.
* Įpilta valymo priemonė turi visiškai ištirpti vandenyje – tik tada dėkite drabužius;

drabužis turi būti įmerktas visas.

* Kelių spalvų drabužius pamerkite vandenyje 10–15 minučių. Baltus ir vienspalvius mirkykite 1–2 valandas arba pernakt. Kai kurių lepių audinių, pvz, šilko, nemirkykite.
* Išskalaukite drabužius kelis kartus švariu šiltu vandeniu.

**Dėmių valymas**

Prieš skalbiant dėmėtus drabužius labai svarbu išvalyti dėmes – kitaip jos gali neišsiplauti. Naudokite tik audinį tausojančius dėmių valiklius be chloro.

**Cheminis valymas**

Chemiškai valomos liemenės (net žakardinės ir aksominės), juostos, kepuraitės, kykai, prijuostės (išskyrus medvilnines, linines baltas, baltas ir raudonas), sijonai (išskyrus vietines dėmes), sermėgos, skrybėlės, viršutinės suknelės, tunikos, skaros, skraistės, apsiaustai, diržai, juostelės, nertos kojinės, autai. Prieš atiduodant drabužius į valyklą (ypač tą, kuri neduoda garantijos) būtina nuimti, nuardyti metalines detales (pvz., žalvarines seges).

Specialusis cheminis valymas taikomas karūnoms (tik iš vidinės pusės vietinėms dėmėms).

**Džiovinimas**

Džiovinama kambario temperatūroje, marškiniai kabinami ant pakabų, kiti drabužiai – ant džiovyklės.

Džiovinimas skalbyklėje nerekomenduojamas.

Atsargiai elkitės su šlapiais drabužiais, jų netampykite, kad nesideformuotų. Jautraus audinio drabužius džiovinkite tik lygiagrečioje padėtyje, esant intensyviai saulei spalvotus audinius išverskite blogąja puse, kad audinys neišbluktų.

**Lyginimas**

Nustatykite lygintuvo temperatūrą pagal audinio tipą – kitaip galima sugadinti audinį arba lyginimas bus neefektyvus.